Δήμος Λάμπειας

Ο Δήμος Λάμπειας (ή και Δήμος Λαμπείας) ήταν διοικητική διαίρεση του Νομού Ηλείας. Υπήρξε δύο φορές σε διαφορετικές χρονικές περιόδους με διαφορετική σύσταση. Λειτούργησε τις περιόδους 1835-1912 και 1997-2010, με έδρα πάντοτε την Λάμπεια (Δίβρη).
Ιστορία
Δήμος Λάμπειας (1835-1912)
Ο Δήμος συστάθηκε με τον "νόμο περί συστάσεως των Δήμων" και το βασιλικά διατάγματα του 1835 και του 1836Παναγιώτης Θεοδ. Παπαθεοδώρου, Η Κρυόβρυση της Ηλείας, ιστορία και ζωή, Εκδόσεις Πέτρος Κούλης, Πάτρα 2003.. Από το 1835 ανήκε στην Επαρχία Διποταμίας και περιελάμβανε τα χωριά Δίβρη, Πορετσό (Πορετζού), Γερμοτσάνι (Γερμοτζάνι), Δερβινή (Βερβενή), Τσιπιανά, Κέρτιζα, Νουσά και Μοσθενίτσα (Μποστενίτσα)Ε.Ε.Τ.Α.Α. - Διοικητικές μεταβολές Δήμου Λάμπειας (1835-1912). eetaa.gr. Ανακτήθηκε: 09/04/2018..

Το 1840 προσαρτήθηκαν στο Δήμο τα χωριά του καταργηθέντος Δήμου Φολόης, δηλ. το Κούμανι, η Αγία Άννα, το Μπεντένι, η Κλεινδιά, η Γιάρμενα, το Ανδρώνι, το Κακοτάρι καθώς και η Μονή Νότενας.

Ο Δήμος καταργήθηκε το 1912.

Δήμος Λάμπειας (1997-2010)
Ο Δήμος Λάμπειας ήταν διοικητική διαίρεση του Νομού Ηλείας. Συστάθηκε με το Πρόγραμμα «Καποδίστριας» από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1997-2010 οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στο νέο Δήμο Αρχαίας ΟλυμπίαςΕ.Ε.Τ.Α.Α. - Διοικητικές μεταβολές Δήμου Λάμπειας (1997-2010). eetaa.gr. Ανακτήθηκε: 09/04/2018.. 

Βρισκόταν στα βορειοανατολικα του νομού στις πλαγιές του ορεινού όγκου του Ερύμανθου. Ο δήμος αποτελούταν από 3 δημοτικά διαμερίσματα και μόνιμο πληθυσμό 1.013 κατοίκους (Απογραφή 2001).

Έδρα του ήταν το ορεινό χωρίο Λάμπεια (Δίβρη), που αποτελεί και τον δεύτερο χαρακτηρισμένο παραδοσιακό οικισμό του Νομού Ηλείας μετά την Ανδρίτσαινα.

Δημοτικά διαμερίσματα (1997-2010)
Στον δήμο περιλαμβάνονταν τα παρακάτω δημοτικά διαμερίσματα και οικισμοίΣε αγγύλες αναφέρονται τα δημογραφικά στοιχεία του μόνιμου πληθυσμού βάσει της απογραφής του 2001.:
 Δ.δ. Λάμπειας [ 578 ]
 η Λάμπεια [ 506 ]
 η Αμυγδαλή [ 72 ]
 Δ.δ. Αστρά [ 290 ]
 ο Αστράς [ 143 ]
 τα Καλύβια Αστρά [ 147 ]
 Δ.δ. Ορεινής [ 145 ]
 η Ορεινή [ 132 ]
 η Παλιοφυτιά [ 13 ]

Παραπομπές και υποσημειώσεις

Πηγές
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία
 Παναγιώτης Θεοδ. Παπαθεοδώρου, Η Κρυόβρυση της Ηλείας, ιστορία και ζωή, Εκδόσεις Πέτρος Κούλης, Πάτρα 2003. ISBN 960-87799-0-1.

Εξωτερικοί σύνδεσμοι
 Δήμος Λάμπειας. erymanthos.eu. Ανακτήθηκε: 08/09/2016.
 Ε.Ε.Τ.Α.Α. - Διοικητικές μεταβολές Δήμου Λάμπειας (1997-2010). eetaa.gr. Ανακτήθηκε: 09/04/2018.
 Ε.Ε.Τ.Α.Α. - Διοικητικές μεταβολές Δήμου Λάμπειας (1835-1912). eetaa.gr. Ανακτήθηκε: 09/04/2018.
 Υπουργείο Εσωτερικών, δήμοι του σχεδίου «Καποδίστριας». 

Λ
Δ
*